Antallet af studerende ved seminarierne nåede et højdepunkt i 2002, men faldt herefter markant. Gennemførelsen (i % af de optagne) var allerede faldende fra slutningen af det foregående årtusinde. I [[2002]] blev [[meritlærer]]uddannelsen etableret med en tilsvarende udvikling, idet optagelsen faldt fra 1.875 i 2003 til 861 i 2007.
 
Allerede i 2003 afgav Evalueringsinstituttet en rapport, der bl.a. konkluderede, at den vigende søgning skyldtes de øgede arbejdsbyrder, som den nye læreruddannelse havde pådraget de studerende.<ref>Se fx EVA (2003), s. 28</ref>. Andre analyser kædede den faldende interesse for at uddanne sig til lærer sammen med de små årgange eller med lærerarbejdets faldende status i befolkningen.<ref>Dette er både [[Danmarks Lærerforening]]’ s og Friskolernes [http://www.fsl.dk/fileadmin/bruger_upload/dokumenter/Foreningen/Repraesentantskabet/Mundtligberetning2007.pdf forklaring.]{{Dødt link|date=februar 2022 |bot=InternetArchiveBot |fix-attempted=yes }}</ref>
I en redegørelse til [[Folketinget]] fra marts 2004 understregede [[undervisningsminister]] [[Ulla Tørnæs]] et behov for en ændring af uddannelsen, bl.a. ved at overveje en styrkelse af [[Danskfaget|dansk]] og [[matematik]] og reduktion i antallet af linjefag, som den enkelte studerende kunne vælge. Samtidig skulle de to hovedfag specialiseres, således at den studerende skulle vælge enten undervisning af små børn eller af større børn. <ref> Faglig betegnelse: Aldersspecialisering.</ref> Dette blev grundlaget for den nye lov, som den nye undervisningsminister, [[Bertel Haarder]], fik vedtaget i Folketinget i [[2006]] <ref>[https://www.retsinformation.dk/Forms/R0710.aspx?id=25113 LOV nr 579 af 09/06/2006; Lov om Læreruddannelsen (2006)]</ref>
Kultur Uddannelse Uddannelsesinstitutioner